Ons Dien: Ons dra...
Die volgende persone neem verantwoordelikheid vir al die verskillende aksies waarmee ons gemeente besig om Mekaar en Ander te Dra. As jy by enige van die onderstaande aksies betrokke wil raak kontak asseblief die persoon daarvoor verantwoordelik.
Klerebank Adriana Pretorius 063 690 5354
Rusoord Cornelia Stapelberg 083-657-7403 / 012-661-5482
Alimentasie Solly Hattingh 082-454-3029 / 012-660-0316
Huis 5 Lynette Venter 082 550 0676
Reddingsdaad Sakkie du Plooy 083-448-9473 / 012-654-6597
Engelprojek Lynette Venter 082 550 0676
Weskoppies Vrywilligers benodig
Ons vra u voorbidding vir die volgende persone en sake:
• Ds Jan Bester sterk tuis aan na 'n voetoperasie.
• Thys de Lange se skoonpa.
• Regina Burger se skoonseun, Neels.
• Uitdagings as gevolg van die Koronavirus.
• Die ekonomie.
Ons nooi gemeentelede om ons asb te laat weet van die lief en leed in jul lewe.
Ons gemeente ondersteun Huis 5 waar 13 seuns woon.
Die huismoeder het laat weet dat hulle die volgende items benodig vir die nuwe skooljaar: Skool Rugsakke / Skoolskoene / Swart Hardeband A4 boeke (192 bl) / Plastiek om boeke mee oor te trek.
Enige kontant donasies moet asb gemerk word: Huis 5.
Kontak Lynette Venter vir meer inligting - 082 550 0676.
Katkisante vul die koskas
Ons gaan help om die Christelike Maatskaplike Raad (CMR) se koskaste aan te vul. Hierdie kos word aan behoeftige gesinne in ons omgewing uitgedeel. Katkisante kan deur die loop van die jaar, op 'n Sondag, nie-bederfbare kosprodukte saambring en by hul kategeet ingee.
Dit is die taak van die Bybelgenootskap van Suid-Afrika om bekostigbare Bybels te voorsien vir elkeen in hul eie taal en in geskikte formate sodat almal die lewegewende boodskap van die Woord mag ervaar. Die Bybel bly vir ons 'n kosbare skat. Daarom strewe die kerk daarna dat elke lidmaat dit moontlik maak om ten minste een Bybel per jaar te help beskikbaar stel sodat elke mens in ons land 'n Bybel in sy of haar eie taal kan hê teen 'n bekostigbare prys.
Merk oorbetalings asb duidelik as 'Bybelgenootskap'. Elke R55 help die Bybelgenootskap om een Standaardbybel bekostigbaar beskikbaar te stel.
Speelgoed vir kleuterskool
Die kinders by Lesedi Day Care het geen speelgoed gehad nie. Francina Mamabolo, hoof van dié skool in Olievenhoutbosch, het laat weet dat hulle baie dankbaar is vir al die speelgoed wat geskenk is deur ons lidmate.
Onthou asseblief die klerebank indien u weer klere uithaal wat nie meer gedra word nie. Daar is veral 'n behoefte aan kinderklere. Laai klere gedurende die week of op 'n Sondag af by die kerkkantoor. Vir verdere inligting kontak asseblief vir Adriana by 063 690 5354.
Sonder broodjies skool toe
Reddingsdaad is 'n nie-winsgewende organisasie wat vir ± 130 mense daagliks drie maaltye per dag voorsien. Reddingsdaad maak ook daagliks 200 toebroodjies vir skoolkinders wat nie broodjies het om speeltyd te eet nie.
Hulle benodig dringend die volgende: margarien, Marmite/Bovril, vissmeer, konfyt, stroop en grondboon-botter.
Enige nie-bederfbare voedsel is baie welkom.
Hulle besoek ons een maal elke 2 weke op `n Donderdagoggend. Lewer af by ons kerkkantoor. Navrae: Sakkie du Plooy 083 448 9473.
Ons brei en hekel musse en handskoene om skoolkinders warm te hou in die winter.
Baie, baie dankie aan elkeen wat vanjaar met vlytige vingers en warm harte bygedra het tot die breiprojek. Ons bedank julle met die woorde van Mattheus 25:40 want is dit nie in die eerste plek waaroor dit gaan nie? Die projek was besonder geseёn; nie alleen het daar nog vrywilligers na vore gekom, ook vanuit buite ons gemeente, maar ons het deur 'n borg wol ontvang.
Breigoed is vanjaar as volg versprei:
• Huis Mia – klein mussies (Deurganghuis waar babas versorg word wat wag vir aanneming).
• CHOC- huis in Lyttleton - mussies, handskoene en slaapkouse.
• Agt kleuterskole by Mooiplaas en ander informele nedersettings in die Tshwane omgewing - musse.
• Ses plaaskleuterskole in die Cullinan/Bronkhorstspruit omgewing – musse.
• Helpende Hand – musse , serpe, wol en kniekomberse.
• Winterhoop in Pretoria middestad – musse, serpe en kniekomberse.
• Bejaarde dames in Mamelodi – musse en wol.
Neem asb wol in die voorportaal en skryf jou naam op die lys.
Kontak Ryna 083 484 8996 of Louisa 071 689 9447 vir meer inligting.
Hulp aan mense wat by verkeersligte staan
Die algemene aanbeveling is dat ons nie geld aan die mense moet gee nie. Dit word meestal net weer aangewend vir verslawende middels.
As alternatief kan ons hulle van etekoepons voorsien waarmee die persone etes op verskillende plekke kan 'aankoop'. 'n Boekie met 10 koepons in is teen R150.00 by die kerkkantoor beskikbaar – slegs kontant, groot asseblief.